
LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS
DĖL LIETUVOS RESPUBLIKOS SVEIKATOS APSAUGOS MINISTRO 2008 M. GRUODŽIO 9 D. ĮSAKYMO NR. V-1229 „DĖL BENDRŲJŲ VAIKŲ IR SUAUGUSIŲJŲ CHIRURGIJOS STACIONARINIŲ ANTRINIO LYGIO PASLAUGŲ TEIKIMO REIKALAVIMŲ BEI BENDRŲJŲ VAIKŲ IR SUAUGUSIŲJŲ SPECIALIZUOTŲ CHIRURGIJOS STACIONARINIŲ TRETINIO LYGIO PASLAUGŲ TEIKIMO REIKALAVIMŲ APRAŠŲ PATVIRTINIMO“ PAKEITIMO

2017 m. lapkričio 9 d. Nr. V-1284
Vilnius


1.	Pakeičiu Bendrųjų vaikų ir suaugusiųjų specializuotų chirurgijos stacionarinių tretinio lygio paslaugų teikimo reikalavimų aprašo, patvirtinto Lietuvos Respublikos sveikatos apsaugos ministro 2008 m. gruodžio 9 d. įsakymu Nr. V-1229 „Dėl Bendrųjų vaikų ir suaugusiųjų chirurgijos stacionarinių antrinio lygio paslaugų teikimo reikalavimų ir Bendrųjų vaikų ir suaugusiųjų specializuotų chirurgijos stacionarinių tretinio lygio paslaugų teikimo reikalavimų aprašo patvirtinimo“, ir 8 punktą išdėstau taip:
„8. Užtikrinamos tretinio lygio reanimacijos ir intensyviosios terapijos paslaugos pagal nustatytus paslaugų teikimo reikalavimus (vaikų – reanimacija III vaikams,  suaugusiųjų – reanimacija III suaugusiesiems). ASPĮ, teikiančiose tretinio lygio vaikų veido ir žandikaulių chirurgijos paslaugas užtikrinama reanimacija II vaikams, o teikiant tretinio lygio suaugusiųjų veido ir žandikaulių chirurgijos paslaugas – reanimacija II suaugusiesiems.“



Sveikatos apsaugos ministras				  Aurelijus Veryga

